Маладыя дэпутаты сабраліся ў зале пасяджэнняў у аблвыканкаме. Менавіта тут праходзяць усе важныя сходы, у тым ліку сесіі абласнога Савета дэпутатаў. Урачыстасці надала і прысутнасць гасцей — членаў Пастаяннай камісіі Палаты прадстаўнікоў Нацыянальнага сходу па адукацыі, культуры і навуцы, якую ўзначальвае Ігар Марзалюк. Ён упэўнены, што маладзёжны парламент здольны арганізаваць вакол сябе многіх для добрых спраў. Бо дзіцячыя абраннікі па-даросламу прайшлі некалькі тураў выбараў, маюць свае праграмы, а галоўнае — грамадзянскую пазіцыю.